Bevægelserne: Musklerne. 247 



lige ned. Hagens trekantede Muskel (M. triangularis menti) ud- 

 gaar med en bred Basis fra Underkæben og hæfter sig med sin 

 Spids fast i Mundkrogen; den trækker derfor denne nedad og 

 lidt udad. 



Den store og den lille Aagbuemuskel (M. zygomaticus 

 major og minor) gaa fra Aagbuen eller Kindbenet til det Punkt 

 hvor Læberne mødes; de løfte Mundkrogen opad og lidt udad. 

 Hundetandsmuskelen (M. caninus) udspringer tæt under Øjet 

 og taber sig i Overlæben lige udfor Hjørnetanden eller Hunde- 

 tanden (dens caninus) som kommer til Syne naar denne Muskel 

 trækker Overlæben opad. Næsens og Overlæbens Løfte- 

 muskel (Levator alæ nasi et labii saperiois) er en Muskel der ud- 

 springer fra Øjehulens Rand og som deler sig i to Partier, et mere 

 overfladisk der gaar til Læben og løfter denne i Vejret, et andet 

 dybere liggende som hæfter sig til Næsevingen og udvider Næse- 

 boret. Næseboret bliver forsnævret ved Hjælp af Næsevingens Ned- 

 trykkemuskel (M. depressor alæ nasi) som udgaar fra Over- 

 kæben og taber sig i Næsevingens Hud. Ovenover den ligger 

 Næsens Tværmuskel (M. transversalis nasi), der rynker Næsens 

 Hud paa langs; Næserygsmuskelen (M. procerus nasi) er en 

 Fortsættelse af Pandemuskelen, dens Virksomhed bestaar i at 

 rynke Huden mellem Øjenbrynene. 



Alle de Bevægelser af Ansigtets Hud, som frembringe Mine- 

 spillet, bero paa, at disse Muskler trække sig sammen enten en ad 

 Oangen eller flere paa samme Tid. 



Næsevingernes og Overlæbens Løftemuskler trække sig sammen 

 naar man er ved at græde, den store Aagbuemuskel frembringer 

 Smilet. Naar Hundetandsmuskelen og den lille Aagbuemuskel 

 samtidig trække sig sammen frembringes et blandet Udtryk af Sorg 

 og Vrede. Hagens trekantede Muskel drager Underlæben nedad 

 og udad med et Udtryk af Sorg eller Foragt; naar Hagens fir- 

 kantede Muskel trækker sig sammen fremkommer Udtrykket for 

 Væmmelse. Det er imidlertid yderlig sjældent at Musklerne trække 

 sig sammen enkeltvis, som oftest følges Øjets, Næsens og Mundens 

 Muskler ad i deres Bevægelser. 



